./data/phi0914/phi00126/phi0914.phi00126.perseus-lat2.xml
Titus Livius (Livy)
Atilius legatus primi principis ex eadem  legione       signum inferre in cohortem Hispanorum  coepit; et qui castris praeerant, L        Porcius Licinus et T  Popilius legati, pro vallo acriter propugnant       elephantosque transgredientes in ipso vallo conficiunt  quorum corporibus cum oppleta fossa esset, velut aggere aut ponte       iniecto transitum hostibus dedit  ibi per  stragem iacentium elephantorum atrox edita caedes  altera in parte castrorum iam inpulsi erant Campani Punicumque       praesidium et sub ipsa porta Capuae quae Volturnum fert pugnabatur;  neque tam armati inrumpentibus Romanis resistebant,       quam porta ballistis scorpionibusque instructa missilibus procul hostis arcebat            et suppressit impetum Romanorum volnus imperatoris Ap  Claudi, cui       suos ante prima signa adhortanti sub laevo umero summum pectus gaeso ictum est            magna vis tamen hostium ante portam est caesa, ceteri trepidi in       urbem conpulsi  et Hannibal, postquam cohortis Hispanorum stragem vidit summaque vi       castra hostium defendi, omissa oppugnatione recipere signa et convertere agmen       peditum obiecto ab tergo equitatu, ne hostis instaret, coepit  legionum ardor ingens ad hostem insequendum fuit: Flaccus receptui       cani iussit, satis ad utrumque profectum  ratus, ut et Campani       quam haud multum in Hannibale  praesidii esset, et ipse Hannibal       sentiret  caesa eo die quidam  , qui huius pugnae auctores sunt, octo milia hominum de Hannibalis       exercitu, tria ex Campanis tradunt, signaque Carthaginiensibus quindecim       adempta, duodeviginti Campanis